Leevi Madetoja

Leevi Madetoja (17. veebruar 1887 Oulu – 6. oktoober 1947 Helsingi) oli soome helilooja, dirigent ja muusikaõpetaja.

Ta õppis 1906–1910 Helsingi Muusikainstituudis Armas Järnefelti, Erik Furuhjelmi ja Jean Sibeliuse juhendamisel. Hiljem töötas dirigendina Viiburis.

Madetoja kirjutas ooperid "Pohjalaisia" ja "Juha", balleti "Okon Fuoko" ning 3 sümfooniat. Ta lõi ka kammermuusikat, kantaate ja koorilaule. 

Madetoja heliloomingus lisandub soome rahvuslikule mõtlikule stiilile prantsuspärane kõla läbipaistvus ja peenus. Ta on Jean Sibeliuse järgses soome klassikalises muusikas silmapaistvaim hilisromantik. 

Ta oli abielus luuletaja L. Onervaga.

Soome heliloojad
Sündinud 1887
Surnud 1947